open-index/open-wikipedia-markdown huggingface dataset:
Sēofentēoþa Gebētung þære Grundgesetnesse þāra Geānedra Rīca American

## Writweb
Se Þēodwithād þāra Ġeānedra Landa wierþ mid twǣm Þēodwitum ymbfōn ūt of ġehwilcum Lande, þā þe weorþaþ þǣm folce þǣrof ġecoren, þæs siex ġēares. Ǣġhwilc Þēodwita wierþ āne behǣse habban. Þā ċēasegan sculon innan ġehwilcum Lande þā swylċweorþnessa nīdbehēfe ċēasegum þæs mǣst ġetælfullan boges þāra Landǣlādtēowhāda habban.
 
Þonne unwiþfangennessa limpen innan þǣre eftandweardiġunge ǣniġes Landes on þām Þēodwithāde innan, þonne scyle sēo āstēorendlīċe bebodrǣden ġecorenwritu āsendan tō fyllenne swylċe unwiþfangennessa, wiþ þǣm þæt se ǣlādtēowhād ǣniġes Landes mōte lǣtan þone āstēorend þǣrof wealdan meaht tō āstellenne tīdlīċe forþasettunga oþþæt þæt folc fylle þā wiþfangennessa ġecorenscipe swā se ǣlādtēowhād mæġe stēoran.
 
Þēos Ġebetung ne sceal weorþan swā āhogod swā swā tō ġehwyrfenne þone ġecorenscipe oþþe þæt tīdġemǣre ǣniġes Þēodwitan corenes ǣr þǣm þæt hēo becymþ trumu swā swā dǣl þǣre Ġesetednesse.
Damingheall

**Damingheall** (se is "Sele of Miclum Beorhtnesse") wæs se cāserlic cynebotl þæs Tang Cynecynnes, and hit stent in þās cāsera hēafodburg se wæs Chang'an. In þissum healle ricsodon Tang cāseras for mār þan 220 wintrum.

Todæg is þes sele þēodes iefstede of Cīnan. His stede is be norðēasten Xi'an byrig, sēo is in Shaanxi Underrīce.

## Frūman
Twelfta Gebētung þære Grundgesetnesse þāra Geānedara Rīca American

## Writweb
Þā Ċēasegan sculon innan hierum eftlōciendlīcum Landum ġemētan and mid clūduce Fōresittend and Wrixlfōresittend ġeċēosan, āne sum of þām, æt lǣst, ne sceal ānne wuniġend þæs ilcan Landes mid him. Hīe sculon on hierum clūducum nemnian þone hād þone þe hīe ġecoren swā Fōresittende habbaþ, and on tōcnāwenum clūducum þone hād ġecoren swā Wrixlfōresittende, ēac hīe sculon scippan tōcnāwene līstan ġe ealra hāda ġecoren swā Fōresittende, ġe ealra hāda ġecoren swā Wrixlfōresittende, ġe þæs rīmes þǣre behǣsa for ġehwilcum, þonne swylċe līstan sculon hīe underwrītan, cȳþan, and tō ġerecstōle þāra Ġeānedra Landa ofersendan, tō þǣm Fōresittende þæs Þēodwithādes weorþan stēored.

Se Fōresittend þæs Þēodwithādes sceal tōfōran Þēodwithāde and Speliġendhūse eallu ġewisstācnu ġeopeniġan, and þonne þā behǣsa weorþaþ weorþan rīmed.

Þonne weorþe se hād se þe is þæt mǣste rīm hæbbende se Fōresittend bēon, ġif bēo swylċ rīm hēafodġerīm of þǣm hālan rīme þāra Ċēasegena forþasetedra. Ac ġif hæbbe nā hād swylċ hēafodġerīm, þonne fram þām hādum þā þe ne syndon hæbbende þā hēahstan rīm æt mǣstan þrēo on þǣre līstan ymb him þā þe weorþaþ swā Fōresittend ġecoren, þonne scyle þæt Speliġendhūs mid clūduce þone Fōresittend hræþe ċēosan. Furþum biġ ċēosunge þæs Fōresittendes sculon þā behǣsa Landum weorþan numen, þām þe sēo eftandweardiġung āne behǣse fram ǣlcum Lande hæfþ, tō þām þæt ġe þearfminġesamnung scyle mid liþe oþþe liþum of twēġen þriddum dǣlum þāra landa ymbfōn, ġe hēafodġerīm ealra landa þurfe cyres. And ġif se Speliġendhūs ne weorþe Fōresittend ċēosan, hwonne cyreġeriht weorþe tō him ǣr þǣm fēowerþan dæġe þæs Hrēþmōnþes nēahstes fylgende hweorfan, þonne se Wrixlfōresittend scyle Fōresittend speliġan, swā swā on belimpe þæs dēaþes oþþe ōþres ġesetedlīcan unglēawscipes þæs Fōresittendes.

Weorþe se hād se þe is þæt mǣste rīm þǣre behǣsa hæbbende se Wrixlfōresittend bēon, ġif bēo swylċ rīm hēafodġerīm þæs hālan rīmes þāra Ċēasegena benemnedra. Ēac ġif nā hād hæbbe hēafodġerīm, þonne ūt of þām hēahstum twǣm rīmum on þǣre līstan scyle se Þēodwithād þone Wrixlfōresittend ċēosan, tō þām þæt ġe þearfminġesamnung scyle mid twēġenþriddum dǣlum þæs hālan rīmes þāra Þēodwitena ymbfōn, ġe hēafodġerīm þæs hālan rīmes þurfe cyres. Þēahhwæþere scyle nā hād se þe biþ ġesetedlīce unalȳfedlīċ tō þæs ġerēfscipes þæs Fōresittendes alȳfedlīċ bēon tō þæs þæs Wrixlfōresittendes þāra Ġeānedra Landa.
Carl X Gustaf Swēona Cyning

**Carl X Gustav** (8 Blōtmōnaþ 1622 oþ 13 Solmōnaþ 1660), ƿæs Sƿēona Cyning of 1654 oð his dēaþ. His fæder ƿæs Iohannes Casimir, Ricend Eorl of Zweibrücken-Kleeburg and his iefedōm ƿæs þurh his mōdor Catherine Sƿēona Æþelic sēo ƿæs Carles IX Sƿēona Cyninges dōhtor.

Æfter his fæders dēaþ in 1652 ƿeard Carl Ricend Eorl in his fæder stede. Carl fang to rīce on Sƿēonum on 6 Seremonaþ 1654.

He beƿodded Hedƿig Eleonora of Holstein-Gottorp, sēo bār bore his sunu and ierfa, Carl XI.

Carl X Gustav ƿæs the ōþer þāra Wittelsbachinga se ricsode on Sƿēonum æfter bearnleas cyning Christophorus III Dēna Cyning (Christophorus of Bægƿarum) (1441–1448) and he ƿæs se forma cyning þæs Sƿēoniscan *Caroline ylde*, þæs topp ƿæs in þæm lætorum gearum his sunan cynedom se ƿæs Carl XI.

Carl Cyning læd Sƿēonas in þæm Ōðran Norþernan Geƿinn and þærbe ƿeax Sƿēolandes Rīce. His foregenga Christina Cƿēn dubbede hine Heretoga of Eolande beforan þe he fange to rīce in eallum Sƿēolande.

Se fēoƿerþa Sƿēona Cyning be naman ‘Carl’ ƿæs he ac getalu ƿæs *Carl X* and þis þing cƿōm fram 16.-gearhundes unsōþum bēc þā ræd his ealdfæder Carl IX Sƿēona Cyning (1604–1611) þan he ceas his getale.

## Frūman
Sēofen and twentigoþa Gebētung þære Grundgesetnesse þāra Geānedra Rīca American

## Writweb
Nā ǣ, sēo þe is eftlēan wiþ ǣlǣdgeweorcum þāra Þēodwitena and Speligenda wendende, sceal bēon forþgengu, oþþæt gecorenscipe þāra speligenda wierþ habban gelumpen.
Clūsenburg

**Clūsenburg** is burg on Rumǣnie.  Onmiddan Seofenburgum stent hēo and þes stede is Seofenburga hēafodburg.  In þāra Middelyldum wæs Clūsenburg se hēafodstōl þæs ilcan underrrīce, se is Seofenbyrig se Hēahheretogarīce.

In þæm Ungara gereorde is Clūsenbyrig nama *Kolozsvár* and in Rumǣnisc is he *Cluj-Napoca* oððe *Cluj*.  In þæm Germaniscan gereorde is he *Klausenburg*.  In Middelylde Læden hatte Clūsenburg *Claudiopolis* oððe *Castrum Clus* and in Iudeaisc קלויזנבורג (*Kloiznburg*).

Þēos burg is Rumǣnie mǣste burg be getale of onwunendum æfter Bucharest.

In stede stent Clūsenburh betwuh Bucharest (201 mīla be ēasten), Ofen (218 mīla be westen) and Belgrade (200 mīla be sūþen). Sēo burg līþ in þære Someșul Mic Ēa dene.

## Frūman
Base64

**Base64** is gelica 'twegengestaðoled-to-bōcstafas' rūndihtenda gesetnessa hēap se speleð twegengestaðoled gecyþnessa in ASCII strengstihtunge be hie onwendunge in a wyrtrum-64 spelunge. Se word 'Base64' is of þǣm Nīwenglisce gereorde and cymþ of MIME gewyrðe oferfarerūndihte.

Ælc Base64 getalustæf spelaþ efne siexe gecyþnessa anfingeras.
Anna Netrebko

180px|thumb|Anna Netrebko
**Anna Netrebko** (ȝeboren 18 Hāliȝmōnaþ, 1971 in Crāsnodār, Sofiete Gesamnunȝ) is sinȝestre.

## Ūtanƿeard hlenċan

* Anna Netrebko
Cynelicu bōc

**Cynelicu bōc** is geƿrit gegeafen of þæm ƿealdende þærbe geaf he sundorriht oððe scīr to man oððe lichād. Cyningas nyttaþ bēc to gestaðolenne miclan gildas to bysne sƿa ceastre (mid burgbōcum) oððe eormengyldas and gelǣred fērscipas. Bēc sind mæror þon ƿunelicu geƿritas siððan cynelicu bōc hæfþ ēce gefremniss.

Oftost is Cynelicu Bōc geƿriten as a high-quality geƿeorc of handgeƿritcræfte on bōcfelle. Bretta cyningas and cƿēna and hiera foregengan habbaþ gebōcod mār þon 980 cynelican bēc. Of þissum ymbe 750 bēc abidaþ in existence. Sēo ǣrreste is sēo cynelice bōc to Tægn þære byrig gegeafen in 1066, þærof is hēo Scotlandes ieldste Cynelicu Burh, þan þære cynelicu bōc of Grantanbrygce Eormengield in 1231. Ælc gear gebōceþ sēo Bretta Cƿēn bēc to ƿeorðigum gyldum and burgum.

Siððan þære Middleyldum in Europan habbaþ bregas gegiefen bēc to gesceappenne ceastre, se is byrig mid rihte and sundrorrihtum, and man mōt secgan þe þære bēc dæg is þære ceatre staðoldæg, būtan þe sƿylc stōƿ ƿæs ærror tūn.

Ær ƿæs cynelicu bōc sēo ān ƿīse þærbe mōt gyld oððe tēoh ƿeard rihtlic, ac in todæges ceapfulle ƿorulde sind oþra ƿīse.

## Ūtƿeard hlencas

*Sundorgeþing
*Sēo Cynelice bōc þæs BBC
*Sēo Cynelice bōc þære Australiscan Academie þāra Manlārcræfta 
*Sēo Cynelice bōc þæs Beormingaham Eormengyldes 
*Sēo Cynelice bōc of Roðos Īeg and Providence Landsetung (1663)
*Ceapmenn þæs Stapol of Englalande 

## Frūman
Ageldung landbūnes

**Ageldung landbūnes** is staðol þærin sendeþ rīce his ræplingas þe hie bēon þær beƿreced and bedælede of þæm gemǣnan folc in feorrum stede.  Oft is sēo landbūnes gestaðoled on īege oððe in feorrum landrīce ūt þæm rīce. In sƿylcum land is se ræpling unfrēoh and se gereca and his ƿeardas habbaþ eall geƿeald.

Stǣrlice ƿæron ageldungen landbūnessa benyttedon for ageldungƿeorc in earmum land þæs rīces landrīce and þā ræplingas ne sindon sylla þone þēoƿas.

Gestrȳnde rīce gestaðoledon ageldung landbūnessa:  Francas hæfdon grima staðolas on Dēofles Īege on Guianan rīme and æt Noumea on þære Nīƿan Caledonie.

Brettas sendedon ræplingas to Norþamerica and æfter America ƿeard sundorrīce ƿæron nīƿe landbūnessa gestaþoled in Australie, þærof ƿæs þæt micle land ærreste ge-earded.

Þan ƿæs Australia gesetled gestaþolede his gerecan hiera ageldung landbūnesse on Van Diemans Land þære īege and grim ƿæs se stede, secgþ man.  Sƿa yfel ƿæs Van Diemans Landes hlīsing þe æfterƿeard geaf man þæm īeglande nīƿen naman, se is Tasmania.
Johann Sebastian Bach

Johann Sebastian Bach ƿæs organere and drēamƿrītere Europisces glengfules drēames. Geƿelgode hē his drēamas ge mid contrapuncte ('ƿiðbrorde') and mid gesƿēgre endebyrdnesse. Hƿīlum hē brēac tælsumra bysena, þǣra ðe syndriglīce of Italian and Franclande ƿǣron. 

Þēah Baches organan cræft hēahlīce on dæge geƿeorþod ƿæs, hē næs manigum cūþ sƿā hefig drēamƿrītere ōþ þǣm 19. gēarhundrede. Tōdæg is cūþ ƿīde þæt hē is þǣra betstena drēamƿrītera sum.

Johann Sebastian Bach ƿorn gestrȳnde endleofan suna and nigon dōhtra. Ge Ƿilhelm Friedemann Bach, ge Carl Philipp Emanuel Bach, ge Johann Christoph Friedrich Bach, ge Johann Christian Bach ƿurdon ēac brēme drēamƿrīteras.
Vajiralongkorn

**Maha Vajiralongkorn Bodindradebayavarangkun** ( oþre naman **Rama X Cyning** is Cyning ofer Thailande.  He fange to rīce æt his fæder dēaðe in 2016. He is Bhumibol Adulyadej Cyninges ān sunu mid Sirikit Cwēn. In 1972, þan wæs he 20 winteryld, abannede his fæder þe Vajiralongkorn bēon Ierfa æþeling and æfter þe his fæder forþferde in 2016 fange he to rīce.
Natalia Koroleva

180px|thumb|Natalia Koroleva
**Natalia Koroleva** (ȝeboren 31 Þrimilcemōnaþ, 1973 in Cænuȝeard, Sofiete Gesamnunȝ) is sinȝestre.

## Ūtanƿeard hlenċan

* Natalia Koroleva
Palestine þæt Brittisce Gebodrīce

**Palestine Brittisce Gebodrīce** ƿæs þæt Hālige Land in þǣre ylde þærin ƿæs hit in Bryttiscum rīce, of 1920 oþ 1948.

Beforan þǣre Ōðran Ƿoruldgūðe ƿæs Palestine ƿæs Oþomaniscan Rīces dæl; hit ƿæs Syrie þæs Underrīces sūðdæl.  Æfter þǣm geƿinn bedæledon Brettas and Francas ðāra Oþomaninga landrīce ðȳ Francas fangen Syrie and Brettas fangen Palestine and Iracland.  Se Þēoda Geþoftscipe geaf þǣre bedælunge rihtseht ðærbe he befæste sƿylce land þissa rīce, and for þissum oþfæstnesse be þæs Ðēoda Geðoftscipes gebod ƿæron hie 'Gobodrīce'.

In þǣm lande beēasten Iordan ēa sceap Brettas nīƿ rīce benaman Oferiordan þærin ricsode Abdullah I Iordan Cyning ac beƿesten þǣre ēa bād eall under Bryttiscum ānƿeald and þis land ƿæs Palestine þæt Brittisce Gebodrīce.

In his tīd cƿōmen manig Iudeas in þǣm land forðæm is hit hiera ealdfædra eard and of þissum miclum landbūend cƿōm Israhēl þæt Rīce.

In 1948 endoden Bretƿare hiera rīce in Palestinan and bedæleden hit betƿuh Arabas and Iudeas ac sƿylc seht ne læstede.
Lidwīc

:**'

**Lidƿīc** (, ) is land in [[Francland]]es ƿestnorþ dæle se ƿæs ær ƿestern [[Armorica]] in þære [[Rōmānisc Rīce|Rēmiscan ylde]].  In Engliscum bōcum æfter [[Willelm I Engla Cyning|Ƿillelmes Cyninges]] tōcyme hāt þis land **Bretland'''.

Lidwīccas wæron Bretƿealas þā fōren ofersǣ of Breten be þæm Engla Tōcyme and setledon hēr.  Hie geƿrōhtedon hiera agan rīcu and æfter manigum ƿintrum ƿæron hie geāned.  Lidwīcca rīce ƿæs sundor cynerīce oððæt ðe hit underbēah þæm Francna Cyninge se dubbede hiera cyning sƿa 'heretoga'.  In 1532 beǣƿede Anne Lidwīca Ducesse mid Carl VIII Francna Cyning and æfterƿeard his ierfan se ƿæs Hloðƿig XII Francna Cyning and þissum ǣƿum geānlǣhtede Bretland mid Francna Rīce æfter Anne Cƿēne dēaþe in 1532 þe hit bēon underrīce in dryhtendōme sƿa sƿa sundorþēod þæs cynedōmes.

Lidwīcca land het manēac 'sēo Lǣsse Breten' for his landþēodes frūma.  His ecgas sind on brīme benorþen, besūðen and beƿesten: his norþrim is se Sūþsǣ and Ƿestsǣ is beƿesten him. His rȳmþ is 13,136 mīla2 and his onƿunendas sind 4,475,295.
Konrad Adenauer

thumbnail|left|Konrad Adenauer
**Konrad Adenauer** (geboren 5 Æfterra Gēola 1876 in Köln, Þēodscland - 19 Ēastermōnaþ 1967) wæs Cancelere Þēodisclandes fram 15 Hrēþmōnaþ 1949 tō 16 Winterfylleþ 1963.

## Ūtanwearde bendas
Konrad Adenauer
Twentigoþa Gebētung þære Grundgesetnesse þāra Geānedra Rīca American

## Writweb
**Āsnīþung Ānu.** Þā tīdġemǣru þæs Fōresittendes and þæs Wrixlfōresittendes sculon on middæġtīde on þǣm twēntiġoþan dæġe þæs æfteran Ġēolan, and þā tīdġemǣru ġe þāra Þēodwitena ġe þāra Speliġenda on middæġtīde on þǣm þriddan dæġe þæs æfteran Ġēolan, þāra ġēara on þām þe swylcu tīdġemǣru wurden habban endod ġif þes limuc ne wǣre worden gefaestnod; and þonne scylen hierra æftergengla tīdġemǣru beginnan.

**Āsnīþung Twā.** Þæt Folcġemōt sceal ġesamniġan aet lǣstan āne on ǣġhwilcum ġēare, and swylċ ġemōt sceal on middæġtīde on þǣm þriddan dæġe þæs æfteran Ġēolan, nimþe hīe weorþen biġ ǣ unġelīcne dæġ forþāsettan.

**Āsnīþung Þrēo.** Ġif se Fōresittend weorþe habban cwolen ymbe þone tīman æt fæsted on ōre þæs tīdġemǣres þæs Fōresittendes, þonne se Wrixlfōresittend ġecoren scyle þone Fōresittend ġeweorþan. Ġif Fōresittend ne weorþe wesan worden coren ǣr þǣm tīman ġestefnedum on ōre his tīdġemǣres, oþþe ġif se Fōresittend weorþe habban sweþrod to swylċweorþiġenne, þonne se Wrixlfōresittend ġecoren scyle swā Fōresittende dōn ōþ Fōresittend weorþe habban swylċweorþod; and ēac mæġe þæt Folcġemōt biġ ǣ ġearciġan on þǣm fylle þǣm þe nāhwæþer ne Fōresittend ġecoren ne Wrixlfōresittend weorþe habban swylċweorþod tō ġeswuteliġenne hin se þe scyle swā Fōresittende dōn, oþþe þæt ġemet þǣm þe man se þe biþ tō dōnne scyle weorþan ācoren, and swylċ hād weorþe æfter þon dōn ōþ Fōresittend oþþe Wrixlfōresittend weorþe habban swylċweorþod.

**Āsnīþung Fēoweru.** Þæt Folcġemōt mæġ biġ ǣ ġearciġan on þǣm fylle þæs dēaþes ǣniġra hāda of þām þe þæt Speliġendhūs mōt Fōresittend ċēosan hwonne cyreġeriht wierþ on him wesan æthworfen, and on þǣm fielle þæs dēaþes ǣniġra hāda of þām þe se Þēodwithād mōt Wrixlfōresittend ċēosan hwonne cyreġeriht wierþ on him wesan æthworfen.

**Āsnīþung Fīfu.** Āsnīþunga Āne and Twā nimaþ ġefremednesse on fȳftēoþan dæġe þæs Winterfylleþ fylgendan æfter ġefæstnunge þisses limuces.

**Āsnīþung Siexu.** Þes limuc wierþ bēon unworhtsum nimþe hē weorþe wesan worden ġefæstnod swā ġebētung tō þǣre Ġesetednesse þāra ǣlādtēowhāda ūt of þrīe-fēowerþum dǣlum þāra missenlīċena Landa on seofonum ġēarum innan æfter þǣre tælmearce oferġiefunge hire.
Eletwig Giernes

Sēo **Eletƿig Giernes** ƿæs geƿrit animen be þæm Ōðrum Ƿorulddæles Gemōt on 5. Mǣdmōnaþ in 1775 sƿa endmest angin to bebūgenne ƿig betƿuh Bryten and þāra Þrēotīene Landbūnessum, þā speleden sƿylc Gemōt. Se Gemōt hæfde gīo bēad fore āne ƿucu þe his herigas onsƿegan Canada, ac þēos giernes asēþde Americaƿara trōþ to Bryten and besōhtede Georgius III Cyning þe he forestæp furður hild.

Sēo Giernes ƿæs for friþ and troþ ac folgend on þæm niehstan dæge, 6. Mǣdmōnaþ be þære *[[Meld be þæm Fruman and þære Nīdþearf þe Man Wæpne Niman|Meld be þæm Fruman and þære Nīdþearf þe Man Ƿæpne Niman]]*, þȳ ƿæs þære giernesse frumfullnes in Lundne unfandigendlic.

In Ƿēodmōnaþ 1775, sƿutolde se Cyning his meld þe ƿiþercoran unrǣd  ƿæron in þære landbūnessum, se man hēt sēo Rebellion Meld, and Bryten forcƿǣþ þā Giernesse, oððæt ðe Georgius Cyning næfde rēad þā Eletƿig Giernesse beforan þe he abannede þāra Landsetlan sƿicdōm.

## Hlencas

## Frūman
Bita

Bita is þæt smælste ġemyndstyċċe, þe ċircolwyrde mæġ ingangan. On mæstum ċircolwyrdum, hē hæfð eahta twālingas.
Þrēo and twentigoþa Gebētung þære Grundgesetnesse þāra Geānedra Rīca American

## Writweb
**Āsnīþung Ānu.** Sēo Scīr tō ġemearciġenne þone ġerecstōl þāra Ġeānedra Landa sceal āstellan on swylcre wīsan, swylcre þæt Folcġemōt mæġ stēoran:

Rīm þāra ċēasegena ġe þæs Fōresittendes ġe þæs Wrixlfōresittendes efenlīċ þǣm hālan rīmġetæle þāra Þēodwitena and Speliġenda on Folcġemōte innan þone þe se Scīr wearþ ġeþicgan, wǣre hē ān Land, būton on nā ġelimpe þon mā þe þæt lǣst folcwēliġ Land; tōēacan þissum þām Landum āsteald, hīe weorþaþ wesan, ac hīe weorþaþ weorþan behogod, ymb þone ġecorenscipe þāra Fōresittendes and Wrixlfōresittendes, tō bēonne ċēasegan þǣm Lande āsteald; and hīe sculon on þǣm Scīre mētan and swylca wīcan æfnan swā swā þǣm twelftum limuce ġebētendes.

**Āsnīþung Twā.** Þæt Folcġemōt sceal meahte habban tō bedrīfanne þisne limuc þurh ġerādlīċe ǣlǣdnesse.
Fīf and twentigoþa Gebētung þære Grundgesetnesse þāra Geānedra Rīca American

## Writweb
**Āsnīþung Ānu.** On fylle oþþe þǣre onweġālǣdnesse þæs Fōresittendes of ġerēfscipe oþþe his dēaþes oþþe hire forscrīhunge, þonne se Wrixlfōresittend sceal weorþan þone Fōresittend.

**Āsnīþung Twā.** Āhwænne sīe unwiþfangennes on þǣm ġerēfscipe þæs Wrixlfōresittendes, þonne se Fōresittend sceal namnian Wrixlfōresittend se þe wierþ niman ġerēfscipe uppan ġestīþung biġ mārġerīme bēġra Folcġemōthūsa.

**Āsnīþung Þrēo.** Āhwænne ofersendeþ se Fōresittend tō þǣm Fōresittende hwīlwendan þæs Þēodwithādes and þǣm Sprecan þæs Speliġendhūses hire ġewritenan ġeswutelunge þæt hē ne can ġewīcnian þā ġewealdas and wīcan his ġerēfscipes, and ōþ hē ofersendeþ tō heom ġewritene ġeswutelunge þǣrongēanes, þonne swylca meahta and wīcan sculon weorþan ġewīcnod þǣm Wrixlfōresittende swā Dōndum Fōresittende.

**Āsnīþung Fēoweru.** Āhwænne se Wrixlfōresittend and mārġerīm ūt of ǣġþer oþþe þām eadlorlīcum ġerēfscipum þāra āstēorendlīcra tōdāla oþþe swylcum ōþrum bodiġe swā Folcġemōt mæġ ġearwian biġ ǣ, ofersendaþ tō þǣm Fōresittende hwīlwendan þæs Þēodwithādes and þǣm Sprecan þæs Speliġendhūses heora ġewritene ġeswutelunge þæt se Fōresittende ne can ġewīcnian þā ġewealdas and wīcan his ġerēfscipes, þonne se Wrixlfōresittend sceal þǣrrihte ætþicgan þā ġewealdas and wīcan þæs ġerēfscipes swā Dōndum Fōresittende.

Þǣræfter þā se Fōresittend ofersendeþ tō þǣm Fōresittende hwīlwendan þæs Þēodwithādes and þǣm Sprecan þæs Speliġendhūses hire ġewritene ġeswutelunge þæt nā mæġenlēast sīe, þā hē sceal edþicgan þā ġewealdas and wīcan þæs ġerēfscipes, nimþe se Wrixlfōresittend and mārġerīm ūt of ǣġþer oþþe þām ealdorlīcum ġerēfum þæs āstēorendlīcan tōdāles oþþe swylcum ōþrum bodiġe swā Folcġemōt mæġ ġearwian biġ ǣ, ofersendaþ beinnan fēowerum dagum tō þǣm Fōresittende hwīlwendan þæs Þēodwithādes and þǣm Sprecan þæs Speliġendhūses heora ġewritene ġeswutelunge þæt se Fōresittend ne can ġewīcnian þā ġewealdas and wīcan his ġerēfscipes. Þǣruppan Folcġemōt sceal þā sace ġescēadan tō samniġenne beinnan eahta and fēowertiġum stundum þǣrymbe ġif nā æht tō besittanne. Oþþe ġif þæt Folcġemōt ārǣde biġ twēġen-þriddum behǣse of bǣm hūsum þæt se Fōresittend ne can ġewīcnian þā ġewealdas and wīcan his ġerēfscipes beinnan ānandtwēntiġoþum dagum æfter andfenge þǣre elcoran ġewritenan ġeswutelunge, oþþe ġif Folcġemōt ne besitte æht beinnnan ānandtwēntiġoþum dagum siþþan Folcġemōt þurfe samnian, þonne se Wrixlfōresittend scyle þurhwunian tō ġewīcniġenne þā ilcan swā Dōndum Fōresittende; elles, se Fōresittend scyle eftonfōn þā ġewealdas and wīcan his ġerēfscipes.
Sweotolgewrit

**Sƿeotolgeƿrit** is geƿrit þǣm rice se geaf sundorriht to dǣdfruman oþðe his bycgend for tīman and for þissum rihte geƿrixlaþ he his cræftrūnan þe man meaht sēon his aþoht. Sƿeotolgeƿrit is mōdǣht.
Cerdic

**Cerdic** staþolde Gewissinga rice and ƿæs his ærresta cyning. Gewissingas weardon Westseaxe and hiera rice is Westseaxna Rice. Of Cerdic geleodaþ eall Westseaxna cyningas, Engla Cyningas an Bretta cyningas oþ Carl III Bretta Cyning, þone God gehaldeþ.

Se Cranic tealleð ðe Cerdic cwom up of Germanie mid his dryhte æt Cerdicesoran mid .u. scipum in , ac larmenn secgaþ þe his nama is of Bretwealum; *Ceretic*.

Cerdices sunu and ierfe wæs Cynric Æðeling se fang to rice on Gewissingum in .
Twegen and twentigoþa Gebētung þære Grundgesetnesse þāra Geānedra Rīca American

## Writweb
**Āsnīþung Ānu.** Nā hād sceal weorþan ġecoren tō þǣm ġerēfscipe þæs Fōresittendes þon mā þe twiġa, ġe nā hād se þe hæfþ þone ġerēfscipe þæs Fōresittendes ġehealden, oþþe swā Fōresittend dōn, þon mā þe twēġra ġēara fæce ānes tīdġemǣres tō þǣm þe sum ōþer hād wierþ ġecoren Fōresittend sceal weorþan ġecoren tō þǣm ġerēfscipe þæs Fōresittendes þon mā þe āne. Þēah þe þes Limuc ne scyle befealdan swā hwelcne swā þæt þe healde þone ġerēfscipe þæs Fōresittendes þā hwile þe wearþ þes Limuc Folcġemōte fōreseted, and hē ne scyle ġehwelcum wyrnan þætte mæġe wesan sam healdende þone ġerēfscipe þæs Fōresittende, sam dōnde swā Fōresittende, þurh tīdġemǣre beinnan þǣm þe þes Limuc weorþe ācwicod tō healdanne þone ġerēfscipe þæs Fōresittendes oþþe tō dōnne swā Fōresittend þurh þā lāfe swylċes tīdġemǣres.

**Āsnīþung Twā.** Þes Limuc sceal bēon unþurhdrēogol nimþe hē wierþ wesan worden ġefæstnod swā ġebētung tō þǣre Ġesetednesse þām ǣlādtēowhāda ūt of þrīe-fēowerþum dǣlum þāra syndriġena Landa beinnan seofonum ġēarum æfter þǣm dæġe sīnre oferġiefunge ġeond þā Land þǣm Folcġemōte.
Wyrtǣt

Be **wyrtǣte** itt man ealle cynn wyrta, corna, hnuta, sæda, beana, and wæstma. Wyrtæt is ægðer ge þeaw ge uþwitigung þe alyseð deor of wrace and hit mæg þa eorþan gehealdan wið forspillednesse. Wyrta eteras magon mid geþeahte eac swilce missenlice heortcoða hælan. Þeahhƿæðere ƿyrtæt mæg sume asprungennessa don and nis furðum on gioguðe selest. Manige þara wyrta eteras brucaþ godre hæle þeah sume læcas oft besprecað þæt nis foda genog for þæm menniscan lichaman.
Flǣsclēas Ǣt

Be **flǣsclēasum ǣte** itt man ƿyrta fōdan. Sume flǣsclēase eteras brūcaþ dēora fōdan sƿilce meolce, buteran, cȳse, and ægru. Man cīeseþ flǣsclēas etere ƿesan for missenlicum intingan. Manige flǣsclēase eteras ne etaþ dēora fōdan tō ƿeorðianne ǣlc līf, for þǣm ðe hīe eallsƿā mōd habbaþ. Sƿilce intingan gerǣddon sume ǣfæstnessa and sēo foresprǣc þāra dēora rihta. Mā intingan for þǣm ǣte sind on þǣre gesynto gelonge and on þǣm eorðan hǣle.
Guyana

**Guyana** is a rīce on Sūþamerican norþernum sārīme, nēah þæm Caribiscan Sǣ and mid þæm brimes īegum sind his siþ and hlencas. Guyana līþ be Ƿestsǣ benorþen, be Brasile besūþen and be ƿestsūþen, be Suriname be ēasten and be Fenesƿelan beƿesten.

Þæt land be naman "þā Guianas" oferberƿrieþ micel dǣl betƿuh þæm mūþan þære Amazon Ēa and Orinoco sēo ēa and man hycgþ þe his nama is of Scrælinga ƿord for "Manige ƿætras land ".

Ƿaldere Raleigh Cniht arāsode þās ēa in Elisabeþe Cƿēne dagum in 1594, ac Niðerlendiscu menn hit setloden oð ðe Brettas nām þæt landrīce þæs ƿesternum dāles in þæm 18, gearhund, and hiera land ƿeard Brittisc Guiana.  In 1966 ƿeard þæt land sundorrīce be namna 'Guyana'.
Glīwpleg

**Glīwpleg** is wæferlic arþ þærin sangeras and glēohlēoþriendas fremman geweorc mid worde and drēame.

Oftost is glīwpleg gesceawen in wæferhūse mid sangeras swa sceaweras and mid glēohlēoþriendahēap in pitte be þǣre yppe.

Swylc arþcynn begann on Eotolwarum in þǣm 16. gearhunde and asprēaded ðonan in eallum westernum Europan and ēac Breten.  Eotolwara glīwplegcræft heald ealdorlof oð Wolfgang Amadeus Mozart, Germanisc drēamwritere wrāt his weorcas þærof mǣroste sind 'Figaran Wīfgifta' (*Le nozze di Figaro*), *Don Giovanni*, and *Così fan tutte* (se is 'Swa dēð eal wīfcynn') ðā wrāt he in þǣm Italiscan gereorde, and 'Se Flēam of þǣm Cefanhūs' (*Die Entführung aus dem Serail*) 'Sēo Galdorhwistle' (*Die Zauberflöte*).

In þǣm 19. gearhundum cwōmon Eotolware ēac to ealdorscipe mid swlyce writere swa Iosephus Verdi and Iacobus Puccini.
Rigadh

**Rigadh** (/rɨˈjɑːd/; ) is Saudisc Arabean hēafodstōl and þæs rīces mæste burg. Ēac Rigadh Underrīce þegnaþ þēos ceaster sƿa hēafodstōl.

Ær ƿæs Rigadh burg in Necgde þǣm bregorīce and þæs Breges hēafodburg. Ðan Ibn Saud Necgd Brego gehiersumode Hecgaz and his niehstan land ƿeard Rigadh his stōl for his heallum rīce be naman 'Saudisc Arabea'.

Þēos ceaster stent in Arabean middæle, on brādum efenlande.  Hēo hæfþ siexe þūsenda þūsenda onƿunendas.
Ostsǣs rīcu

Þā **Ostsǣs rīcu** sind ðrēo land on Ostsǣs ēasternum ecge, be naman:

*Estland;
*Lettland
*Liþuania

Ðās land habbað gemǣne stǣr. Ælc rīce ƿæs gesundrod of þǣm Russiscum Rīce æfter þǣre Russicum Onƿendunge in 1917 for hiera syndrigum folcum and ælc rice ƿæs forsƿulgon in þā Sofiet Gesamnunge in 1940.  Ðan sēo Sofiet Gesamnung forbrāc in 1991, ƿeardon hie eft sundorrīce.
Ornest

**Ornest** is ordǣl þærin menn fēohtaþ, oft oþ dēaþ, þe hiera onspǣc biþ fordēmed be þæm dōm þæs wælfelde.  Þȳ is se onsæc in þæm dōmstōw and se sigefæsta mann is sigefæst in his geflite.

Þis ordǣl hæfþ his frūman in rihtgang of Germanie ealdra folcena. Manig Europiscu rīcu cneawen swylc ordǣlcynn þurh þā Middelylde.

Eald rihtbōc secgð:  *Gif Englisc man beclypaþ ænigne Frænciscne mann to orneste for þeofte . . . oððe for ænigan þingan ðe gebyrige ornest for to beonne . . . hæbbe he fulle leafe swa to donne.*
Indisce Casererīce

Ðæt **Indisce Casererīce** oferƿrēag brāde land in Asie sūðdæle of 1877 oþ 1947 and ƿæs in ðissum rīce gegaderung of Bryttisces ƿeald in þissum landum.  Þis Casererīce land sind todæg Indea, Bængladesc, Pacistan, Tāprabane, Burma, þā Geānedan Arabiscan Bregorīcu and ēac in his ylde Singapore.

In þǣm Indiscan Casererīce ƿæs missenlicum underrīcu and bregorīcu:

*Bryttiscu Indea ƿæs eall þæt lande in Indea under rihte Bryttiscum rīcesƿeald, and hēo ƿæs bedæled in manigum underrīcum
*Ðā Æþelinga rīcu ƿæron bregorīcu þærof sƿāron þā æðeliningas and bregas hiera mannrǣden þæs Brrytiscan ƿealdend
*Tāprabane, Burma and Singapore ƿæron landbūnessa
Hūnas

**Hūnas** ƿæron ƿīdgenge folc se ƿunede Middelasie and onsƿōg ēac Ēastern Europan and se Caucasus betƿuh þæm 4. gearhund æfter Crīstes cymbe and þæm 6. gearhund. Be Europiscum ealdsecgan ƿæron hie of Syþþialande and hie ƿæron be forþspelle beēasten Volga þære ēa, þe hiera tocyme ƿæs in þære ilcan ylde þæs ƿesterƿeardan forþcyme þāra Alanas, Scyþþiafolc. Be þæm geare 370 ƿæron Hūnas on þæm Volgastrande, and be 430 hæfdon hie gestaþoldon ƿīd rīce in Europan.

Mǣrost þāra Hūna Cyningas ƿæs Ætla se ricsode ofer eallum þǣm folce and ƿæs dryhten ēac ofer Germanie cyningum. Æfter his dēaþ tofeoll þæt mihtig rice and þā Hūncynn fromlād of Europan in þā ēasterne land.
Holdscipegetrēowþ

Sēo **Holdscipegetrēowþ** () is getrēowþ on þā fanan and þæt land þæra Geāneda Rīċa American, þe formeste George Balch on 1887 gēare wrāt. Se Mōt þāra Geānedra Rīca American cēas hine for landāþ on 1942 gēare, and on *Flag Day* (Fanadæg) 1945 gēare þā word *under God* (under Gode) wæron ætȳct.

## Gewrit
Nīwænglisc: *I pledge allegiance to the flag of the United States of America, and to the republic for which it stands, one Nation under God, indivisible, with liberty and justice for all.*

Ænglisc: *Ic getrēowþ swerie on þā fanan þære Geānedena Rīca American, and on þā cynewīsan for þe hēo stenteð, ān Þēod under Gode, unscēadlīc, mid frēodōme and efnesse for eallum.*
Niagara Ēa

Sēo **Niagara Ēa** iernð norþƿeard of Eriemere to Ontariomere in Norðamerican.  He is 36 mīla lang and betācneþ for hiere healle lengþe sēo landgemæro betƿuh Canadan beƿesten (be Ontarian his underrīce) ƿið ðā Geānedu Rīcu American be ēasten (be Nīƿe Eoforƿīce hiera rīce).

On þisse ēa līð Niagarafeall.
Fox Broadcasting Company

**Fox Broadcasting Company** is ceapmannesgild þæs bigang is in tosāƿunge on þāra Geānedum Rīcum American.  He belimpeþ Rupert Murdoch and his cynn.
Bæþ Heartesburg

**Bæþ Heartesburg** (Þēodsc: *Bad Harzburg*, Nīƿeseaxisc: *Bad Harzborg*) is burg in Þēodsclande, hnēaƿra in Sūþniðerseaxlande bī þǣm Heartbeorgum. Þā ƿunodon 2015 ymbe 21,700 menn.

## Nama
In Nīƿenglisc sprǣce, sē nama *Bæþ Heartesburg* mǣnde *Bath (of the) Harz's castle*.

## Dǣle
Dǣle Bæþ Heartesburges sind:

*Æccerdæl
*Beaduƿingahrēod
*Byndhām
*Gydingahrēod
*Herelingahrēod
*Hof Rædīeġ
*Slāƿþu
*Ƿesthrēod
Ednīwung Dæg

**Ednīwung Dæg** is gewēorþingdæg on Oncƿedende ciricum, se man mearceþ on 31. Winterfylleþ in ælcum geare.  On þissum dæg beþenceþ man be þæm bletsingum þæs Cirice Ednīwunge forþæm þe on þissum dæg in 1517 næglode Martin Luther his 95 Þeses on þāra dure þære Burgcirican in Wittenbeorge, se is on Ūpseaxum and be þissum dǣd ongann he þā Cirice Ednīwunge.

Þes gewēorðingdæg is hefig onmang manigum Oncwedendum ciricum and in missenlicum rīcum and landum on Germanie is he folcfrēols be gesetnesse.
Lobengula

**Lobengula Khumalo** (1845–1894) ƿæs se ōðra cyning þāra Matabela and se endmesta.  His fæder ƿæs Mzilikazi se gestaþolde þone cynedōm þæs folces and Lobengula fang to rīce on sƿylcum folce æfter his fædres dēaþ in 1868.

## Sēo mægþ
Matabele sindon gesundredon of þæm Zulu folce and fōron norþƿeard ofer Limpopo þære ēa under Mzilikazi, Sciacan heretōga æfer 1830.  Hiera nama, *Matabele* mænþ "Menn þāra langra scilda", forþaem þe hiera ƿigan bāren se Zulu langscild and gār.

Benorþen Limpopoa sceappon þes folc Matabelaland and nīƿ rīce þærin recaþ Zulu Matabele ofer manigum underþēodum and se Cyning ānƿaldede. Stearc ƿæs þæs cyninges þēaƿfæstnes onmang his folce and man se agyltede ƿæs ofslōgen.

## Lobengulan cynedōm
Æfter Mzilikazan dēaþ in 1868, fang Lobengula to rīce mid þāra bregena laðunge, and þā ƿerodas þā cnēatoden ƿiþ Lobengulan cynedōm oferdrāf he æt sæcce mid ecgþræce.

In his ylde cƿōm hƿītmenn on Matabelum þā sōhtode huntoþ and æfterƿerd gold.

In 1870 geaf Lobengula Iohannes Sƿinburne Cniht sundorriht þe he meaht sēcan for gold and ore in Matabelelandes sūþdæle andlang Tati Ēa, and þes riht hēt Tati Tīþ.  In 1888 cƿōmon Bretƿare and sōhtedon riht to delfenne in fyrðrum lande in Matabelarīce.  Endlice sealde Lobengula his hande on bōc to Cecil Rhodes þe his gyld meahte delfan in eallum Matabelalande gif se gyld giefe him ƿæpnas and fēoh and be þissum foremæl noððe Niðerlendiscfolc noððe Portugalƿare mōtan setlan noððe habban tīþe in þæm rīce.

In 1893 gecnēoƿ Lobengula Cyning þe Rhodes ƿolde agetan his landrīce and se Forma Matabele Geƿinn begann in Ƿinterfylleþ 1893.  Se Bryttisc Sūþaffrica Gyld hæfde se Maxim gun ƿiþ þāra Matabela gār and hiera ƿigan ƿæron adrufon and adigloden.

Lobengula Cyning steaf in Gēolmonað 1893 oþðe in 1894. By Ƿinterfylleþ 1897 settloden hƿītmenn in eallum Matabelaland and geaf him þone naman Rhodesia.

## Ūtƿearda hlenas
*Texts of the Moffat Treaty and Rudd Concession, signed by Lobengula, which gave Britain and the British South Africa Company rights over his land 
*History of Lobengula: Last King of the Matebele

## Frūman

*
*
*
*
*
Oncwēðung æt Speyer

Sēo **Oncwēðung æt Speyer** wæs gegiefen on 19 Ēastermōnaþ 1529 æt þæm Rīcesgemōte æt Speyer be Rīn þære ēa.  Siexe þēodnas and spelendas of 14 Rīces Frēora Ceastra æt þæm Gemōt wiþstōden Rīcesǣhtes dōm wið Martin Luther, and wið þā fordēmednes be his weorcum and lāre.  Ēac æt þissum Ǣht ofēoden þās Þēodnas and spelan þe swylc gōdspell gelēafa be gebrǣded frēo.

## Þā "Oncweðendas"
### Þā Siexe Þēodnas
#Iohannes se Stedefæst of Wettine, Cyrrþēoden of Sexlande
#Georgius se Ǣfæsta of Hohenzollern, Maercgerēfa of Brandenburg-Ansbach
#Ernest I Andettere of Brunswic-Lunebyrig, Heretoga of Luneburg-Celle and his brōdor
#Francis, Heretoga of Brunswic-Lunebyrig, Heretoga of Gifhorn
#Philippus I se Swīþmōda, Landgerēfa of Hetwaraland
#Wolfgang of Ascanie, Þēoden of Anhalt-Köthen

### The Fēowertiene Rīces Frēo Ceastra
#Strætburg
#Augsburg
#Ulm
#Constantia
#Lindau
#Memmingen
#Kempten
#Nördlingen
#Heilbronn
#Reutlingen
#Isny
#Sanctus Gallen
#Wissemburg 
#Windshām

## Frūman

*Sēo Oncwþung onwended on Nīwenglisce
Wittenbeorg

**Ƿittenbeorg** se is ēac bee naman **Lutherstadt Ƿittenberg**, is a burg on Ælf þǣre ēa in Seaxland-Anhalt þǣm lande on Germanie. Ðēos burg hæfð ymbe 50,000 onƿunendas.

Ƿittenbeorg ƿæs in geardagum ðēodna stōl sƿa hēafodburg þæs Cyrþēoden of Sexlande þan þes binama ƿæs geheald be þǣm Heretogan of Seaxe-Ƿittenbeorge.

Hēr in þisse burg in 1517 begann ðā Cirice Ednīƿung. On 31 Ƿinterfylleþ in þǣm geare næglode Martin Luther his 95 Þeses on þære cirice dure and his lār brǣdnede.  Lutheres hūs stent in Ƿittenbeorge se ƿæs ær bold þæs mynster ðærin he þegnede sƿa munuc.
Martin Luther

**Martin Luther** (10 Blōtmōnaþ 1483 oþ 18 Solmōnaþ 1546) ƿæs staþolede þā Cirice Ednīƿunge þærbe ƿæs þære Cirican micel dæl forsceappen and of þæs lār cumaþ þā Oncƿeðende Cirican.  He ƿæs, sƿa secgð man, se 'Fæder of Oncƿeðenesse'.

Luther ƿæs geboren in Eisleben in Seaxlande (se ƿæs rīce on Germanie).  His fæder, se hātte hans Luther, heald lǣnland of oran.  In 1505 ƿeard Martin munuc þæs Augustine munuchāde, and in 1512 ƿæs lārēoƿ  mid setl in Ƿittenbeorges Eormengyld.

Geƿæmnednes in þære Cirican and ƿōh in hiere ƿord ƿiþ þone Godspell drāfon Luther to brēcan þærmid.  On 31 Ƿinterfylleþ in 1517 he næglede 95 Þeses on þære Castelcirican dure in Ƿittenbearge þær ƿæs he lārēoƿ þærin oncƿæþ he ƿiþ gedƿolnesse and geƿæmnednesse and þes dǣd ƿæs þære Ednīƿunge anginn.

Lutheres lār amanode þæs pāpadōmes ealdornes and he gesēðede þe sēo Biblioþēce is se ān frūma of æfæstnesse ealdordōm and þe eall Crīsten mid fulluhte sind eallic prēosthād. Be Lutheres lār is hǣlu frēoh giefu fram Gode, afangen ǣnlice be true behrēoƿsung and trēoƿe in Iesus sƿa Messiah, se is alēafa gegiefen be Gode and nis be þære Cirican.

## Frūman
Balfour Gebann

Ðone **Balfour Gebann** sƿutolede Arþur Balfour, Bretta rīces Rīces Ambeht for Elelendiscum Þingum on 2. Blōtmōnaþ 1917.  Þes gebann ƿæs in scortum ǣrendgeƿrit se he sendede to Ƿaldere Rothschild, 2. Rothschild Þegne forðæm ƿæs Rothschild Hlāford spelend for þǣm Sionistum Geþoftscipe.

Se Balfour Gebann sæd:

:"His Cynescipes Lēodƿead sīeþ mid ēste þone stande in Palestinan of folclicum eþle for Iūdeum þæm folce, and ƿile brūcan hiera selostan nēode to gōdienne þā fremming sƿylcra geornesse, hit agitan mæg þe naht sceall be donne þæt mæg bēon unrǣd þāra ƿoruldgerihta noððe riha in ǣfæstnesse þāra ārbuendra uniudēiscra þēoda in Palestinan, noððe þāra gerihta and mǣþe in hiera agnum rīcum of Iudēum in ænigum ōðrum lande."

## Ūtƿearda hlencas

*Folchūs Rǣdels on þǣm Hundred ƿintra gemyndinge þæs Balfour Gebann, on 16 Blōtmonað 2016
Herebeorht I Francena Cyning

**Hereberht I** ƿæs cyning onmang þæm Mæringum and he ricsode on Paris þære byrig.

Herebeht ƿæs ymbe 517 geboren and forþferde in Gēolmōnaþ 567.  He ƿæs Hloðeres I Cyninges ōðru sunu be Ingunge his forma Cƿēne.  Þan stearf Gunthar Hereberhtes ieldra brōdor befroan hiera fædrees dēaþe ƿæs Francna rīce bedæled and Herebeht ƿeard Paris Cyning, and his rīce ƿæs þæt land þæt ƿæs ǣr Hildberhtes cynedōm mid his stōl æt Paris.

Hereberht beƿeddode Ingeburg and hiera feoƿer bearn ƿæron: 

*Bliðhild of Colonie (538-603), þære bryda ƿæs, sƿa hycgþ man, Ansbertus Senator
*Hroðberht (geboren 595) 
*Berhte, þære bryda ƿæs Æþelberht Cent Cyning
*Hereberht of Haspengau (555–636), and man secgð þe he ƿæs ealdfæder þāra Capetinga þā ƿæron æftereard Francna cyninga cynecynn. 

Manig bearn ēac gestrīnede Hereberht be forliget and he hēt "Se Ƿōda Ge-ēacna."
Mæringas

**Mæringas** oþðe **Merewīowingas** wæron se forma cynecynn on Francum þāra rīce wæs in Gallie.  Þisses hūs heald rīce ofer Francum þrēo hund winter, and hiera frūma in þǣm rīce wæs in þǣm fifta gēarhunde.

Mæringa landrīce bewrēagon Gallia þæt eald Rēmisce underrīce mid ēac Raetie, Germania Superior and the Germanie sūþdæl. Þisses cynecynnes ealdfæder wæs Mæric oððe Merewīow (se hatte in bōcum 'Merovech') ac hiera weald on Gallwarum gestaðolde Mærices sunsunnu, Hloðwic I (se ricsode of ymbe 481 oð 511).  Hloðwic geānede eall Gallialand under his rīce, and if his folc hatte þæt land nū Francland.

Æfter Hloðwices dēaþ wæs grim ingewinn and his rīce wæs bedǣled ac æfterwearde brōhtedon his ierfan Franclande eft ætgædre. 

In Mæringa endmesta hund gēarum acwān se cyninges ealdorscipe ðe he bið gewūna cyning būton weald.  In 752 gesettede Zacharias Pāpa Hildarice III þone cyning ūt of his cynedōme and in 754 gesmyriode Zachariases ierfa Stephne II Pāpa Pippen Scorten swa Francena Cyning, and he wæs se forma cyning þāra Carlinga cynecynn.
Bleona

180px|thumb|Bleona
**Bleona** (ȝeboren 14 Þrimilcemōnaþ, 1979 in Albania) is sinȝestre.

## Ūtanƿeard hlenċan

* Bleona
Uigenna on Francum

**Uigenna** () is burg on Francum, in Franclandes sūþēastdæle.  Þēos burg stent  be Rodan þære ēa and is tƿentig mīla besūþen of Lyons.

Nū is Uigenna lytlu burg, sēo feoƿerþ ceaster in Isère þæm Landesdāl, ac in geardagum ƿæs þes stede micel landes hēadfodburg þæs Rōmāniscan Rīces.

## Stǣr
Ǣr cƿōmon Rumƿare hider ƿæs Uigenna se folces hēafodstōl þāra Allobroges, se ƿæs folc on Gallƿarum. In 47 beforan Cristes tocyme staðolde Gaius Iulius Caesar Romaniscu landbūnesse in Uigennan and sƿylce ceaster ƿeax þe hēo ƿeard miclu burg, forþæm þe hēo stōd be Rodan se ƿæs in þæm dagum hefig bātƿeg.  In 7 Æfter Cristes cyme forƿræc Agustus Cāsere hider Herod Archelaus þone Cyning.

Manig Rēmisc bold standaþ giet in Uigennan, and onmang him is sēo Ealh of Agustus and Liuia.

In Rōmbyrig ylde and in þære Middelyldum ƿæs ðēos burg biscopstōl mid ƿēorþscipe tofore manigum biscopum on Gallie.  His mærosta biscop ƿæs Auitus of Uigennan.  Ælfric ƿrāt þe hēr begann sēo gehealdsumnes for bēdum benaman *In Letania Maiore* in Mamertus Biscopes biscopdōm:

Æt þæm Uigenna Þinge þæt efnecōm hēr in Ƿinterfylleð 1311, toƿendede Clementus V Pāpa þone cnihth ād þāra Cnihta þæm Temple. In þæm Middelyldum ƿæs Uigenna burg sēo belamp Burgendarīce and æfterƿeard sēo belamp Profentse þæt rīce, se ƿæs gerēfland þæs Hāligan Rōmāniscan Rīces.

## Todæg
Todæg is Uigenna bisgu stede and geƿeorca stede ǣtgeƿeorce.

## Frūman
Westindīega

Ðā **Ƿestindīega** licgaþ in þæm Caribiscan Sǣ in Ƿestsǣ beēasten Middelamerican and Norðamerican, and benorþen Sūþamerican.

Se Caribisca Sǣ is īegƿelig.  Þes brimes mǣsta īegboga is be naman 'Antillas' se aþeneþ of Norðamerican ecge ēasteƿearde and sūþƿearde in langum bogan oþ Guianan rīme be Sūþamerican and and eall befēhð þæs Caribiscan Sǣs norþern ecg and his ēastern. Be norþen þissum īegbogan licgað þā Bahamas and þā Turcas and Caicos Īegland. In þæm garsecge norðƿeard līþ Bermuda and his īega sindon þā fyrðermestan land in þæm naman 'Ƿestindīega'.

Manig sundorrīcu sind on þæm Ƿestindīegum.

In geardugum be dǣledon Spēne, Brettas, Francas, Dēne and Niðerlandƿare þās īega onmang him and ƿrōhtedon on ælcum īeglande sƿētegærs tilþ and hie brōhtedon Þēoƿas of Affrice þe nū sind in þissum īeglandra oneardendum se hēafodgerīm sƿeart.  Beforan Europeƿare cƿōmon ƿæron Scrælingas hēr.

Þāra Ƿestindīegra Criccet Tēam is strang in þæm gamen and haefþ gegyldas of manigum īegland þæs Þēodacyneƿīsan and of Guyanan, land æt þæs brimes ecge.
Gædergemōtes Polaland

**Polaland þæt Cynerīce** wæs edgerǣred in 1815 be þǣm Gædergemōte of Uigennan þærbe wæron Europan rīce eft gestaðoled æfter þǣm Napoleoniscum Gewinnum, and his binama is **Gædergemōtes Polaland**.  Lytel wæs þes cynedōm and manig Pole oneardedon land ūtan his langemæro. Se Russena Cāsere wæs gehalgod Pola Cyning.

Be þǣm foremæl æt Uigennan wæs Polaland sundorrīce ac mid his agnum grundgesetnesse sēo becwǣð frēodōm ac swylc riht wæs lēas and on Polum ricsode se Russena Cāsere swa anwealda.  In 1867 towendede se Cāsere Plalandes grundgestenes and þis cynerīce weard underrīce in Russlande.
Abdullah I Iordanes Cyning

**Abdullah I bin al-Hussein** ƿæs se forma Iordanes Cyning and beforan þe he nām sƿylcan binaman ƿæs he Oferiordanes Brego and Oferiordanes Cyning þan ƿæs þæt rīce sunderrīce.

He ƿæs geboren in Meccan in Hecgaz se ƿæs in þæm Oþomaniscum Rīce, and ƿæs se ōðer of þrēora sunan of Hussein bin Ali, Meccan Hlāford and Brego mid Abdiyya bint Abdullah his forma ƿīfe.

In Constantinopolis fang Abdullah is leornung and in Hecgaze. Of 1909 oþ 1914 sæt Abdullah in þæm Oþomaniscan laguþinge, sƿa Meccan speliend, ac he sealde his hand on fultum mid Brettum in þære Forma Ƿoruldgūðe. Betƿuh 1916 and 1918, ƿeorcde Abdullah Æþeling mid T. E. Laƿrence Bryttisc heretēoƿa, and he begann and lad þā Micle Arabisce Onhebbung ƿiþ Oþomanisc ƿeald.

Abdullah ƿæs rica ofer Oferiordan þæm Bregorīce se ƿæs æfterƿeard þæt Hascemisce Cynerīce þæs Iordanes, of 1921 oþ 1951. He ƿæs ǣreste Oferirdandes Brego under Bryttiscum Gebodrīce of 1921 oþ 1946, þan ƿæs he Cyning of sundorrīce of 1946 oþ man hine ofslōg in 1951.

## Frūman
Simbabwe Foresittend

**Simbabƿe Foresittend** Simbabƿan rīceshēafod.  He is ēac þæs lēodƿeardes hēafod siððan under Robert Mugabe ƿæs se ambeht 'Forma Þegn' adiglod in 1987.

  

## Getalu

### Rhodesia seo Cynewise (1970–1980)

## Simbabƿe Foresittendas
Þrie menn habbað ricodon sƿa foresittend in Simbabƿan ac ānlig Robert Mugabe hæfde ƿeald and he ƿæs grim tictator se nām his ƿeald and hit heald be bigsƿice and mid fēondrǣse. Simbabƿan here adrāf him of his stōle in Blōtmōnaþe 2017 and cēas Emmerson Mnangagƿa in his stede.
Gallia

**Gallia** ƿæs land on Europan ƿestdæl in þǣre Īsernyldan and oð þǣm ende þæs Rōmāniscan Rīces.  Land þā ætgædre hātte Gallia beƿrēogen eall bebogen be Ƿestsǣs ecge beƿesten him and Sūþsǣ benorþen him, Rīn sēo ēa and Alpis be ēasten þǣm landum and Pireni þǣm beorgum and Ƿendelsǣ be sūðen him.  Nū is Gallie mæsta dæl Francland.

Gallƿalas oneardod Gallia. In þǣre Rēmiscan yldan ƿæs norðernum Italia *[[Gallia Cisalpina]]*, se is 'Gallia Hiderƿeard Alpis' and Rōmƿare gehiersumoden sƿylc land in 203 beforan Criste.  Hie gehiersomoden Profense andland Rodan fram in 118 beforan Cristes cyme.  Endlice in 58 beforan Cristes cyme onsƿōgen Rōmƿare eall Gallie under Gaius Iulius Caesar heretōgan and hie geshiersumode eall þæt land.

Caesar ƿrāt ðe Gallia is in þrim dalas bedæled, benaman *Gallia Celtica*, *Belgica* and *Aquitania*.  Æfter his dagum ƿæron þrēo underrīcu in þǣm landum ðā Caesar hæfde genomen, be naman *Gallia Aquitania*, *Gallia Belgica* and *Gallia Lugdunensis*, and Rōmes eald underrīce in Profense ƿæs *Gallia Narbonensis*.
Erebus Beorg

**Erebus Beorg** is fȳrbeorg in þǣm Ross Gelanglande in Antarctica. He is þæs ƿorulddæles hēasta fȳrbeorg æfter Sidley Beorg and is Middnageardes sūðernmest earu fȳrbeorg.  His topp is 12,448 fēt ofer sǣefnesse.  Erebus if on Rossīege, þæron sind ðrēo is stille fȳrdūnas ðā sind Terror Beorg, Bird Beorg, and Terra Nova Beorg.

Ðes beorg ƿæs afūunden be Iacobus Clark Ross 27 þæs Æftergēoles 1841 and ƿæs genemned æfter his scipe, *Erebus*.
Rodan

**Rodan** is Franclandes mæste ēa and iernð of hēum stede in Alpis þurh Franclandes sūþƿearde oþ Ƿendelsǣ.

Þēos ēa is 505 mīlalang. Oððæt ðe Ligor is lengre þon Rodan, noþȳlǣs Rodanes flēd is tƿafeald Ligores.

Rodanes ēaƿielm is æt Rodanes Īsflōde on Sƿissland and iernþ þurh þæs landes sūþdæle oþ Genfmere þærin is he forsƿealg.  Be Genfe þære ceatre aflēoƿeþ Rodan of þæm mere and cymþ in Franclande.

On Francum is Rodanes ryne sūþƿeard. Æt Lugudune is þēos ēa brādu and ēac iernþ he be Uigennan and Auignon and be manigum mǣrum burgum in Profentsan.

Æt Arles, nēah hiere mūþe on Ƿendelsǣ is sēo ēa fordæled in tƿæm limmum, be þæm namum se Micla Rodan and se Lǣssa Rodan and þæt land þærin hiera ƿæter brǣdað is Camargue.

## Ūtƿearda hlencas
Uigenna sēo Ēa

**Uigenna** sēo ēa () is miclu ēa in sūþƿesternum Francland sēo iernð endlice norþƿeard in Ligore þā ēa.

Ðēos ēa is þæt mæste flōd in Limousin þæm lande.  Tū landesdālas fang hiera naman of Uigennan þære ēa, þā sindon *Haute-Vienne* (se is in Limousin) and *Vienne* in Charantes.  For his nama nis Uigenna sēo burg be þisse ēa ac is on Rodan.

On þisse ēa hæfþ man getimbrod manig demgeƿeorcas.
Rīcard and Mortig

Rīcard and Mortig is Geānedrīcisc wegtācnungspella getæl þe wæs fram Justin Roiland and Dan Harmon gesceapen. Þæt getæl þā ongan þæs 2013. gēares on rāpgifende, þǣm þe Adult Swim hātte. Sēo is spellung be Rīcarde Sæncese, se þe ge oferdrincere ge snotor cunnungere is, and be Mortige his ānfealdum dōhtorsuna. Roiland spriceþ for hira stefnum. Chris Parnell, ge Spencer Grammer, ge Sarah Chalke ēac sprecaþ for þǣm getæle.

Dēman and scēaweras mǣst heredon þæt getæl. Hit hæfþ tō bȳsne gradas fram 9.4 oþ 10 tungla be þǣm IMDb. 

Rīcard Sænces is eald and wrǣtlic cunnungere, þe wunaþ on his dēhter hūse. Hwīlum gebīdeþ hē langre tīde mid Mortige his dōhtorsuna, and sīðiaþ hīe þā tō ōðrum weoruldum. Beth Smith is þæs hīredes mōder and Jerry Smith is hīredes fæder. Summer Smith is hira seofontīenewintre dōhtor and Mortig Smith is hira fēowertīenewintre sunu. Hwīlum næfþ Jerry hyht on Rīcarde and wēneþ hē þæt Rīcard ne biþ gōd ealdfæder for Mortige. Oft is Jerry wiþ Beth ābisgod and Beth forþǣm is for hira samodwununge manigsīðes swīðe unblīðu.
Batman

**Batman** ('Hrēaðemūsman' on Englisc) biþ lēasspellic and ƿundorlic ƿer on Geānedrīciscum gamenlicum bōcum fram DC Comics. Hē ƿæs gediht fram Bob Kane cræfta and Bill Finger ƿrītere, and ƿæs hē ǣrest on Detective Comics #27 (þæs 1939. gēares) geypped. Ēac sƿā is hē se 'Sƿearta Cniht' and se 'Ƿeoroldes Betsta Fēondfinded' genemned. 

Hē dīegollīce is Bruce Wayne þe biþ ge sƿīðe spēdig man ge ƿeldōnd. Hē āh Wayne Enterprises. Þonne hē on gēoguðe his ealdra cƿealm geseah, þonne sƿōr hē āþ ƿiþ eallum þēodsceaðum. Bruce Wayne fela ƿintra hine selfne gelǣrde and hē ƿorhte his āgene gearƿe, þæt hē meahte ƿiþ þēodsceaðan on dīgle feohtan.
Michael I Rumǣnie Cyning

**Michael I Cyning** wæs Rumǣnie Cyning and stearf on 5 Gēolmonað 2017.

In his cildhāde fang Michael Cyning to rīce and he ricsode þurh spelum þrie winter of 20 Mǣdmōnaþ 1927 oð 8 Sēremōnaþ 1930 þan man hine ahwearf.  He fang eft to rīce on 6 Haligmonaþ 1940 in þǣre Ōðran Woruldgūþe and ricsode oþ Gemōtscipe folgendas hine sended on wræcce in 1946 æfter Russe his rīce gehiersumoden.

Æfter ðā Gemōtscipesrīce feall cwōm se Cyning eft on his rīce ac þæs landes rican nolde hæbban him to cyning mid ānweald.  Oððæt ðe Michael Cyning wæs būtan ealdordōm nōðȳlǣs wæs his lof micel on his folce and in hiera lufu bād he stōlleas cyning.
Ealdordōmærn þāra Geāndena Rīca American

Þæt **Ealdordōmærn þāra Geāndena Rīca American** is þæt ealdorrihtærn for eallum þingum under rihte of ǣlcum dǣle þāra Geāndena Rīca American and in eallum þæs gædes rīcum.

In þǣre Grundgesetnesse þāra Geāndena Rīca American is ðæt Ealdordōmærn gestaðoled and hit is hēafod þæs dōmlican bogan þāra þrēora bogena þǣre Grundgesetnesse.

His gebold is in Hwæsingatūne. Nigon dōmeras hæfð ðis dōmærn.
Thomas and Friend

**Thomas & Friends** is feorrsīenes spellhēap for bearnum ymbe Thomas þæm Cȳfsearwe se is īsernweges searo. Onmang his frēondum in swylcum spellum sind manig īsernweges searu and crātas.  Se Fætta Wealdend is rīca þisses īsernweges.

Se frūma þisses spellhēapes is in bōcum be Thomas gewriten be Wilbeorhte Awdry Prēoste.
Sting

**Sting** (ƿæs geboren þæs 2. Ƿinterfylliþ þæs 1951. on Weallesende on Norþhymbum; his nama be beorðe ƿæs *Gordon Matthew Thomas Sumner*) is Bryttisc sangere and scēaƿere.
Turic

**Turic** () is micel burg on Swissum.  He is hēaodburg þæs land Turiclandes.

Eald is þēos burg: Rōmware nemnede hie *Turicum*.

Todæg is Turic Swisslandes mæsta stōwe for fēohcræfte and micel in eallum Middangearde for þissum þinge. Æfter Lundene is Turice Europan mæste feohport, and fifte þære worulde
Oruchuban Ebichu

**Oruchuban Ebichu**(Iapansc: おるちゅばんエビちゅ, *Ebichu Minds the House*)  is Iapansc manga and animation, adon Risa Ito in þǣm 1990. þæt story is housekeeper hamster Ebuchu and hire wīf maester is life story.

þǣm 1990 and 2007, publish serially is magazine bōc Giga&chan, by Shufutoseikatsusha(主婦と生活社), þǣm 2007 to 2008, publish serially is magazine bōc ACTION PIZAZZ, by Futabasha(双葉社). æftar 1999, 15 curtain in bōc by Futabasha. In 1999, wæs organization of 10acts and screened on Television DirecTV(ディレクTV).

## Ūtanweard hlenca
* Oruchuban Ebichu (TV) (english)
* Oruchuban Ebichu (manga) (english)
* Gainax's Ebichu website in Japanese
* Gainax's Ebichu website in English (via archive.org,  removed)
* Futabasha's Ebichu website (Japan)